Diari Oficial de la Generalitat Valenciana


Sumari del DOGV 9481, del 30-11-2022 (2022/11257)

RESOLUCIÓ de 28 de novembre de 2022, del director general d'Administració Local, per la qual es concedeixen les subvencions destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana, per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9481

Data del DOGV
:   30-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11296


Data del document
:   28-11-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de novembre de 2022, del director general d'Administració Local, per la qual es concedeixen les subvencions destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana, per a l'exercici 2022. [2022/11273]  
I. Pel Decret 22/2022, de 18 de juliol, del president de la Generalitat, publicat en el Diari Oficial de la Generalitat Valenciana núm. 9389, de 22 de juliol de 2022, es van aprovar les bases reguladores per a la concessió de subvencions destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana, i es van convocar les ajudes per a l'exercici 2022.  
  
II. De conformitat amb el que estableix la base onzena del Decret 22/2022, de 18 de juliol, la comissió avaluadora, en la reunió celebrada el passat 28 d'octubre, avaluades les 206 sol·licituds de subvencions presentades per diferents municipis, va elaborar la proposta de resolució de concessió en la qual no va admetre a tràmit les presentades pels ajuntaments de Llutxent i de Marines, atés que els seus continguts incompleixen l'objecte de la subvenció previst en la base tercera, referida a les actuacions subvencionables, del Decret 22/2022, de 18 de juliol, del president de la Generalitat.  
En la proposta de resolució referida es determina la relació dels municipis beneficiaris, seguint l'ordre de puntuació obtinguda fins a haver esgotat el crèdit pressupostari assignat a la línia de subvenció, amb un límit màxim per sol·licitud i beneficiari de 150.000 ?, segons s'estableix en la Instrucció del director general d'Administració Local, de data 25 d'octubre de 2022, i una llista de reserva de municipis que no obtenen subvenció, per ordre de puntuació, per al cas que alguna entitat local beneficiària de la subvenció renuncie, sempre que existisca crèdit suficient i es complisca amb l'import màxim establit en la dita Instrucció.  
III. Amb la finalitat d'aconseguir la màxima celeritat en la tramitació d'aquestes subvenciones, conforme al que es preveu en la base tretzena del Decret 22/2022, de 18 de juliol, es va proposar per la comissió avaluadora concedir a les entitats beneficiàries un termini de 5 dies hàbils comptats des de la publicació de la concessió de l'ajuda perquè puguen manifestar la seua voluntat de renunciar a aquestes.  
IV. Mitjançant l'acord d'11 de novembre de 2022, del Consell, publicat en el Diari Oficial de la Generalitat Valenciana núm. 9742, de 17.11.2022, es va autoritzar incrementar el límit per a comprometre despeses plurianuals amb càrrec a la línia de subvenció S0697 «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais cuturals» del capítol 7 del programa 125.10, Administració local i organització territorial del Consell, adscrit a la Presidència de la Generalitat, d'acord amb el detall següent:  
  
Anualitat Límit actual Límit modificat  
2023 6.580.000,00 41.044.972,51  
  
  
De conformitat amb el que es preveu en l'article 2 del Decret 22/2022, de 18 de juliol, del president de la Generalitat, pel qual s'aproven les bases reguladores per a la concessió de subvencions, mitjançant la present resolució es dona publicitat a l'increment de crèdits en la referida línia pressupostària per a la concessió de les ajudes previstes en la convocatòria, com a conseqüència de la modificació pressupostària esmentada.  
V. Així mateix, tenint en compte la cronologia lògica d'actuacions que els ajuntaments pretenen dur a terme, que requereixen el compliment d'uns requisits i terminis en la seua tramitació, i per a facilitar que les actuacions subvencionables puguen aconseguir la seua finalitat i la presentació de la corresponent justificació, contribuint d'aquesta manera a l'eficàcia de la convocatòria i a les necessitats de suport reforçat a les entitats locals, per la comissió avaluadora es va proposar ampliar fins al 16 de desembre la data assenyalada en la base catorzena, apartat 1, lletra a), del Decret 22/2022, de 18 de juliol, en els supòsits en què per a l'exercici 2022 l'anualitat aprovada siga superior a la bestreta del 30 %.  
  
En virtut de tot el que s'ha exposat, atesa la proposta de resolució elevada per la comissió avaluadora, i d'acord amb el que es disposa en l'article 1, base tretzena, apartat 1, i en l'article 2 del Decret 22/2022, de 18 de juliol, del president de la Generalitat, resolc:  
  
  
Primer  
Concedir als 132 municipis beneficiaris que s'indiquen en l'annex I, les quantitats que s'hi expressen, en concepte d'ajudes destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana per un import de 92.238.130,68 ?, amb càrrec a la línia de subvenció S0697000, inclosa en el programa 95.49.99.849.52.8, Administració Local i Organització Territorial del Consell, del pressupost de la Generalitat.  
  
Segon  
Aprovar la distribució d'anualitats als ajuntaments beneficiaris, en els termes que figuren en l'annex II.  
  
Tercer  
Concedir als municipis beneficiaris un termini de 5 dies hàbils comptats des de la publicació de la present resolució de concessió de les ajudes, a fi que manifesten la seua voluntat de renunciar a aquestes, per a atendre el que es preveu en l'últim paràgraf de la base tretzena del Decret 22/2022, de 18 de juliol.  
  
Quart  
Denegar les sol·licituds que s'assenyalen en l'annex III, pel motiu que s'indica en aquest annex.  
  
Cinqué  
Abonar les ajudes als ajuntaments beneficiaris, respectant la distribució d'anualitats i la bestreta del 30 % de l'import de la subvenció aprovada, en concepte de pagament anticipat per a l'inici de l'actuació sense necessitat de sol·licitud prèvia. L'entitat local beneficiària haurà d'acreditar, prèviament, estar al corrent en el compliment de l'obligació de rendició dels seus comptes anuals davant la Sindicatura de Comptes, així com la resta de les obligacions que resulten de l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, d'acord amb el que es preveu en la base reguladora catorzena, apartat 6, del Decret 22/2022, de 18 de juliol.  
  
Sisé  
Ampliar fins al 16 de desembre de 2022, el termini per a la justificació de l'import corresponent a l'anualitat del 2022, en els casos en què aquest siga superior a la bestreta del 30 % de l'ajuda concedida.  
El pagament final de la subvenció es tramitarà una vegada es presente telemàticament fins al 31 d'octubre de 2023, la documentació que a continuació es relaciona, i per l'import de la quantitat adjudicada en cada anualitat:  
a) Declaració signada per la persona representant legal de l'entitat local beneficiària en la qual conste que les actuacions han sigut executades d'acord amb l'objecte de la subvenció.  
b) Certificat emés per personal tècnic municipal competent que acredite que les actuacions realitzades compleixen els requisits tècnics exigits per la normativa vigent i compten amb les autoritzacions i els informes sectorials corresponents.  
c) Certificat de finalització de les actuacions subvencionades corresponents a cada anualitat segons la forma d'execució de l'actuació subvencionada:  
c.1. Certificat final d'obra, en els supòsits en els quals l'entitat local haja contractat l'obra (annex IV del Decret 22/2022, de 28 de juliol, del president de la Generalitat).  
c.2. Certificat municipal de final d'obres expedit per personal funcionari competent, en cas que l'obra s'execute per mitjans propis.  
  
d) Còpia compulsada de les factures reglamentàries segons la normativa vigent, així com qualsevol altra documentació justificativa suficient, si escau.  
Les factures o documents de valor probatori equivalent en el tràfic mercantil s'incorporaran a una relació classificada de les despeses, així com la documentació acreditativa del pagament, d'acord amb l'article 30 de la Llei 38/2003, de 17 de novembre, general de subvencions.  
  
e) Testimoniatge fotogràfic de l'actuació realitzada. Haurà d'incorporar-se, a més, la publicitat prevista en l'apartat 5 de la base sisena del Decret 22/2022, de 28 de juliol.  
f) Acreditació, amb caràcter previ al pagament, que l'entitat local es troba al corrent de la seua obligació de rendir comptes anuals davant la Sindicatura de Comptes, d'acord amb l'article 199.4 de la Llei 8/2010, de 23 de juny, de règim local de la Comunitat Valenciana.  
g) Declaració d'ajudes sol·licitades o rebudes per al finançament de l'actuació (annex III del Decret 22/2022, de 28 de juliol, del president de la Generalitat).  
  
Seté  
Les ajudes concedides es revocaran o minoraran o s'hauran de reintegrar si hi concorren els supòsits als quals es refereixen les bases dissetena i dihuitena del Decret 22/2022, de 28 de juliol, del president de la Generalitat.  
  
Huité  
L'entitat beneficiària quedarà sotmesa a totes les obligacions que estableixen les bases reguladores i la normativa en matèria de subvencions.  
  
Nové  
Donar publicitat a l'increment de l'import destinat a la concessió de les ajudes previstes en la present convocatòria, en l'anualitat de 2023, com a conseqüència de l'acord del Consell, d'11 de novembre de 2022, d'increment del límit per a comprometre despeses pluriennals amb càrrec a la línia de subvenció de concurrència competitiva S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», del capítol 7 del programa 125.10, Administració local i organització territorial del Consell, adscrit a la Presidència de la Generalitat, publicat en el Diari Oficial de la Generalitat Valenciana núm. 9742, de 17.11.2022.  
  
Desé  
Els imports concedits corresponents a l'anualitat de 2023 estaran condicionats a la consignació, en la llei de pressupostos de la Generalitat per a l'exercici 2023, de l'import establit en l'apartat primer de la present resolució.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que la dicta, en el termini d'un mes comptat des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 28 de novembre de 2022.- El president de la Generalitat, p. d. (Decret 22/2022, de 18.07; DOGV 22.07.2022), el director general de d'Administració Local: Antoni Such Botella.